**KRAJEVNA SKUPNOST GRADIŠČE NAD PRVAČINO**

Datum: 24.1.2023

# Z A P I S N I K

**3. redne seje sveta KS Gradišče, ki je potekala 24.1.2023 ob 19:30 v prostorih KS v kulturnem domu na Hribu**

**Prisotni:** Tanja Gregorič, Dalibor Antić, Aljoša Furlan, Denis Gregorič, Agnes Jurkič, Danijela Jurkič

**Upravičeno odsotni člani Sveta krajevne skupnosti Gradišče:** Žan Marušič

**Ostali prisotni:** Ingrid Kašca Bucik – predsednica Zveze Borcev Nova Gorica, Katjuša Žigon - podpredsednica Zveze Borcev Nova Gorica

Tanja Gregorič, ki je pozdravila navzoče ter predlagala naslednji

**dnevni red:**

1. Sprejem zapisnika 2. redne seje sveta z dne 11.1.2023.
2. Organizacija krajevnega praznika skupaj s predstavnici Zveze borcev Nova Gorica, predsednico Ingrid Kašca Bucik in podpredsednico Katjušo Žigon.
3. Projekti v krajevni skupnosti.
4. Razno, pobude in vprašanja.
5. Izplačilo sejnin.

**AD 1**

**Tanja Gregorič (predsednica)** je članom KS povzela zapisnik 2. redne seje z dne 11.1.2023.

Na obstoječ zapisnik ni bilo pripomb, zato je bil sprejet sklep:

**Potrdi se zapisnik 2. redne seje sveta KS Gradišče z dne 11.1.2023.**

**AD2**

Predsednica KS pozdravi predstavnici Zveze borcev Nova Gorica, predsednico Ingrid Kašca Bucik ter podpredsednico Katjušo Žigon. Ostalim članom sveta pove, da sta predstavnici Zveze borcev Nova Gorica bili povabljeni na današnjo sejo zaradi bližajočega se krajevnega praznika, katerega se vsako leto organizira skupaj.

Nadaljuje in pove, da je predlagan datum iz strani Zveze borcev Nova Gorica ravno pustna sobota. Navzočim zato predlaga, da se iz prvotno predlaganega datuma 18.2.2023, praznik organizira 25.2.2023. Predlog zato, ker je na pustno soboto težko oziroma skoraj nemogoče pridobiti kogarkoli za nastop.

S predlaganim so vsi navzoči na seji strinjali in so tako sprejeli naslednji sklep:

Krajevni praznik skupaj z Zvezo borcev Nova Gorica se organizira 25.2.2023.

Sledi razprava glede programa. Vsi navzoči se strinjajo, da se na praznik povabi šolski zbor. Predsednica pri tem opozori, da bo OŠ težko sprejela izvedbo nastopa, ker nimajo več delovnih sobot. Kljub temu se navzoči dogovorijo, da se preveri z OŠ Renče in OŠ Dornberk ali so pripravljeni organizirati kratek nastop. V kolikor nobena od šol ne bo nastopala , bo KS prosila za nastop vaške otroke (pesem ali recital).

Vsi navzoči se strinjajo, da se na praznik povabi tudi župana MONG, Sama Turela, Prvačko pleh muziko in skupino Provox,

Predsednica zveze borcev Nova Gorica takoj preveri ali je skupina Provoy na voljo. Slednji takoj potrdijo.

Razpoložljivost Prvačke pleh muzike in župana MONG pa bo preverila KS v naslednjih dneh.

Sledi dolga diskusija glede same organizacije. Navzoči se dogovorijo sledeče:

* Zveza borcev Nova Gorica bo priskrbela venec, pršut, vino, letake, ozvočenje in nastop skupine Provox.
* KS Gradišče bo pripravilo prostor, Gradiško frtaljo, sokove, nekaj peciva in krofe za otroke.

Predsednica KS Gradišče opozori, da sta spomenik NOB v vasi in spomenik na pokopališču v slabem stanju in sta zato potrebna obnove. Predsednica Zveze borcev Nova Gorica pove, da je odgovorni za vzdrževanje spomenikov njihov član Borut Lemut. G. Lemutu bo naročila, da se v prihajajočih dneh zglasi in si stanje spomenikov ogleda.

Gostji se nato zahvalita in poslovita.

Ob 20:20 predstavnici Zveze borcev Nova Gorica zapustita sejo.

**AD3**

Besedo prevzame predsednica. Navzočim sporoči, da je potrebno na MONG poslati seznam projektov, ki so bili v prejšnjem mandatu realizirani, kateri niso bili in katere bi v tem mandatu želela realizirati. Seznam je potrebno v pisni obliki posredovat do 20.2.2023.

Sledi diskusija o tem kaj je bilo narejeno in kakšne so želje vseh članov za ta mandat.

Projekti ,ki so bili realizirani so sledeči:

* Večnamensko igrišče ( sredstva iz participativnega proračuna).
* Odkup zemljišča ob pokopališču (sredstva iz participativnega proračuna).

Projekt v teku je ureditev kanalizacije.

Projekti, ki jih KS želi v tem mandatu realizirati pa so:

* Izgradnja nove mrliške vežice z ureditvijo okolice pokopališča
* Ureditev ekološkega otoka in parkirišča ob pokopališču.
* Celovita sanacija plazu.
* Ureditev ceste in brežine ob njej ( pojavlja se bojazen, da se zemlja useda).
* Dokončanje projekta igrišče – ureditev skalometa za katerega že obstaja projektna dokumentacija.

Dopis o projektih bo pripravila in posredovala na MONG predsednica.

**AD4**

Pod točko razno sledi še diskusije glede dreves, ki se nahajajo ob cesti. Slednja visijo nad cesto in so nevarna za mimoidoče. V zadnjih mesecih se je na cestišče zlomilo kar nekaj dreves, za katere je KS sama poskrbela in jih odstranila. KS je o problematiki večkrat opozorila MONG. Obljube iz strani MONG, da bodo problematiko uredili, pa še vedno niso izpolnjene. Nihče ni še prišel na ogled, nobeno drevo še ni bilo zaradi nevarnosti odstranjeno.

Podpredsednik Dalibor Antić se zato zaveže, da bo ponovno opozoril g. Marjana Jug, odgovornega za ureditev občinskih cest.

**AD5**

Tanja Gregorič je na glasovanje podala predlog glede izplačila sejnine za to sejo.

Člani sveta KS Gradišče so soglasno sprejeli naslednji sklep:

Predsednici, podpredsedniku in ostalim članom sveta KS Gradišče, ki so se udeležili te seje, se izplača sejnina.

Seja je bila zaključena ob 21:45.

**Sejo je vodila Tanja Gregorič.**

Zapisala:

Agnes Jurkič

Predsednica sveta KS Gradišče

Tanja Gregorič